Euroopa Liidu Teataja L 345 , 31/12/2003 Lk 0027 - 0029



Nõukogu määrus (EÜ) nr 2326/2003, 19. detsember 2003, millega vastavalt määrusele (EÜ) nr 104/2000 kinnitatakse 2004. kalandusaastaks teatavate kalandustoodete soovitushinnad ja ühenduse tootjahinnad EUROOPA LIIDU NÕUKOGU, võttes arvesse Euroopa Ühenduse asutamislepingut, võttes arvesse nõukogu 17. detsembri 1999. aasta määrust (EÜ) nr 104/2000 kalandus- ja akvakultuuritooteturu ühise korralduse kohta [1], eriti selle artikli 18 lõiget 3 ja artikli 26 lõiget 1, võttes arvesse komisjoni ettepanekut ning arvestades järgmist: (1) Määruse (EÜ) nr 104/2000 artikli 18 lõikes 1 ja artikli 26 lõikes 1 sätestatakse, et sekkumishindade määramiseks tuleks teatavatele kalandussaadustele igaks kalandusaastaks kinnitada soovitushind ja ühenduse tootjahind. (2) Määruse (EÜ) nr 104/2000 artikli 18 lõikes 1 nõutakse, et igale kõnealuse määruse I ja II lisas loetletud tootele ja tooterühmale kinnitataks soovitushind. (3) Võttes aluseks praegused andmed asjakohaste toodete hindade kohta ja määruse (EÜ) nr 104/2000 artikli 18 lõikes 2 viidatud kriteeriumid, tuleks 2004. kalandusaastaks liigist olenevalt soovitushindu kas tõsta, need samaks jätta või neid vähendada. (4) Määruses (EÜ) nr 104/2000 nõutakse, et igale kõnealuse määruse III lisas loetletud tootele kinnitataks ühenduse tootjahind. Piisab siiski sellest, kui kehtestada ühenduse tootjahind ainult ühele määruse (EÜ) nr 104/2000 III lisas loetletud tootele, kuna muude toodete hinnad võib arvutada välja komisjoni määrusega (EMÜ) nr 3510/82 [2] kehtestatud ümberarvestustegurite abil. (5) Võttes aluseks määruse (EÜ) nr 104/2000 artikli 18 lõike 2 esimeses ja teises taandes ja artikli 26 lõikes 1 ettenähtud kriteeriumid, tuleks 2004. kalandusaastaks ühenduse tootjahinda tõsta. (6) Küsimuse kiireloomulisuse tõttu on tähtis teha erand Amsterdami lepingule lisatud Euroopa Liidu riikide parlamentide funktsioone käsitleva protokolli lõike 1 punktis 3 nimetatud kuuenädalasest ajavahemikust, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 104/2000 artikli 18 lõikes 1 ettenähtud soovitushinnad kalandusaastaks 1. jaanuar – 31. detsember 2004 esitatakse käesoleva määruse I lisas. Artikkel 2 Määruse (EÜ) nr 104/2000 artikli 26 lõikes 1 ettenähtud ühenduse tootjahinnad kalandusaastaks 1. jaanuar – 31. detsember 2004 esitatakse käesoleva määruse II lisas. Artikkel 3 Käesolev määrus jõustub 1. jaanuaril 2004. Käesolev määrus on tervikuna siduv ja vahetult kohaldatav kõikides liikmesriikides. Brüssel, 19. detsember 2003 Nõukogu nimel eesistuja G. Alemanno [1] EÜT L 17, 21.1.2000, lk 22. [2] EÜT L 368, 28.12.1982, lk 27. Määrust on viimati muudetud määrusega (EMÜ) nr 3899/92 (EÜT L 392, 31.12.1992, lk 24). -------------------------------------------------- I LISA Lisad | Liik Määruse (EÜ) nr 104/2000 I ja II lisas loetletud tooted | Kaubanduslik esitusviis | Soovitushind (eurot tonni kohta) | I | 1.Heeringas liigist Clupea harengus | Terve kala | 267 | 2.Sardiinid liigist Sardina pilchardus | Terve kala | 581 | 3.Harilik ogahai (Squalus acanthias) | Terve või roogitud kala koos peaga | 1112 | 4.Koerhaid (Scyliorhinus spp.) | Terve või roogitud kala koos peaga | 759 | 5.Meriahvenad (Sebastes spp.) | Terve kala | 1177 | 6.Tursk liigist Gadus morhua | Terve või roogitud kala koos peaga | 1631 | 7.Süsikas (Pollachius virens) | Terve või roogitud kala koos peaga | 766 | 8.Kilttursk e piksa (Melanogrammus aeglefinus) | Terve või roogitud kala koos peaga | 998 | 9.Merlang (Merlangus merlangus) | Terve või roogitud kala koos peaga | 923 | 10.Merihaug e molva (Molva spp.) | Terve või roogitud kala koos peaga | 1214 | 11.Makrell liigist Scomber scombrus | Terve kala | 308 | 12.Makrell liigist Scomber japonicus | Terve kala | 311 | 13.Anšoovised (Engraulis spp.) | Terve kala | 1245 | 14.Atlandi merilest (Pleuronectes platessa) | Terve või roogitud kala koos peaga 1.1.2004 – 30.4.2004 | 1079 | Terve või roogitud kala koos peaga 1.5.2004 – 31.12.2004 | 1499 | 15.Euroopa merluus liigist Merluccius merluccius | Terve või roogitud kala koos peaga | 3731 | 16.Kammellased (Lepidorhombus spp.) | Terve või roogitud kala koos peaga | 2442 | 17.Harilik soomuslest (Limanda limanda) | Terve või roogitud kala koos peaga | 877 | 18.Harilik lest (Platichthys flesus) | Terve või roogitud kala koos peaga | 530 | 19.Albakor e pikkuim-tuun (Thunnus alalunga) | Terve kala | 2265 | Roogitud kala koos peaga | 2515 | 20.Seepia (Sepia officinalis ja Rossia macrosoma) | Terve | 1637 | 21.Euroopa merikuradid (Lophius spp.) | Terve või roogitud kala koos peaga | 2926 | Ilma peata | 5898 | 22.Krevetid liigist Crangon crangon | Üksnes vees keedetud | 2391 | 23.Harilik süvameregarneel (Pandalus borealis) | Üksnes vees keedetud | 6411 | Värske või jahutatud | 1639 | 24.Taskukrabi (Cancer pagurus) | Terve | 1766 | 25.Norra salehomaar (Nephrops norvegicus) | Terve | 5337 | Sabad | 4279 | 26.Merikeeled (Solea spp.) | Terve või roogitud kala koos peaga | 6748 | II | 1.Süvalest (Reinhardtius hippoglossoides) | Külmutatud, samu tooteid sisaldavates originaalpakendites | 1956 | 2.Merluusid (Merluccius spp.) | Külmutatud ja terved, samu tooteid sisaldavates originaalpakendites | 1258 | Külmutatud ja fileeritud, samu tooteid sisaldavates originaalpakendites | 1499 | 3.Hammasahven (Dentex dentex) ja besuugod (Pagellus spp.) | Külmutatud, partiidena või samu tooteid sisaldavates originaalpakendites | 1586 | 4.Mõõkkala (Xiphias Gladius) | Külmutatud ja terved, samu tooteid sisaldavates originaalpakendites | 4019 | 5.Seepiad (Sepia officinalis, Rossia macrosoma, Sepiola spp.) | Külmutatud, samu tooteid sisaldavates originaalpakendites | 2006 | 6.Kaheksajalg (Octopus spp.) | Külmutatud, samu tooteid sisaldavates originaalpakendites | 2119 | 7.Ebakalmaarid (Loligo spp.) | Külmutatud, samu tooteid sisaldavates originaalpakendites | 1168 | 8.Nooljas kalmaar (Ommastrephes sagittatus) | Külmutatud, samu tooteid sisaldavates originaalpakendites | 961 | 9.Illex argentinus | Külmutatud, samu tooteid sisaldavates originaalpakendites | 848 | 10.Krevetid sugukonnast Penaeidae | Külmutatud, samu tooteid sisaldavates originaalpakendites | | —Krevetid liigist Parapenaeus longirostris | Külmutatud, samu tooteid sisaldavates originaalpakendites | 4035 | —Muud liigid sugukonnast Penaeidae | Külmutatud, samu tooteid sisaldavates originaalpakendites | 8142 | -------------------------------------------------- II LISA Liik Määruse (EÜ) nr 104/2000 III lisas loetletud tooted | Kaubanduslikud andmed | Ühenduse tootjahind (eurot tonni kohta) | Kulduim-tuun Thunnus albacares | Terve, iga kala massiga üle 10 kg | 1219 | Määruse (EÜ) nr 104/2000 III lisas viidatud muude toodete puhul määratakse ühenduse tootjahinnad määruses (EMÜ) nr 3510/82 viidatud ümberarvestustegurite abil. --------------------------------------------------